Yōrō (Gifu)

Yaponiyadagi Gifu prefekturasining Yorō tumanida joylashgan shaharchadir. 2018-yil 1-aprel holatiga koʻra, shaharda 10.356 ta xonadonda 29.309 nafar aholi istiqomat qilgan va aholi zichligi har kvadrat kilometrga 405 kishidan toʻgʻri kelgan. Shaharning umumiy maydoni 72,29 kvadrat kilometrni (27,91 mi²) tashkil etadi.

## Geografiyasi
Yōrō Gifu prefekturasining janubi-gʻarbiy qismida joylashgan boʻlib, gʻarbda Yōrō togʻlari va sharqda Ibi daryosi hamda Makita daryosi shahar hududidan oqib oʻtadi.

## Iqlimi
Shahar iqlimi issiq va nam yoz hamda yumshoq qish bilan tavsiflanadi (Köppen iqlim tasnifi *Cfa*). Yōrōda oʻrtacha yillik harorat 15,3 °C ni tashkil etadi. Yillik oʻrtacha yogʻin miqdori 1840 mm boʻlib, sentyabr esa eng seryogʻin oy hisoblanadi. Avgustda eng yuqori harorat 27,6 °C, eng past harorati esa yanvarda, 4,1 °C atrofida boʻladi.

### Qoʻshni munitsipalitetlar

* Gifu prefekturasi
** Ōgaki
** Kaizu
** Tarui
** Vanouchi
* Mie prefekturasi
** Inabe

## Demografiyasi
Yapon aholini roʻyxatga olish maʼlumotlariga koʻra, Yōrō aholisi soni 2000-yilda eng yuqori choʻqqisiga chiqqan va shu vaqtdan buyon kamaygan.

## Tarixi
Yōrō atrofidagi hudud anʼanaviy Mino viloyatining bir qismi boʻlgan. Meidzi restavratsiyasidan keyingi kadastr islohotlari bilan 1897-yil 1-aprelda Yōrō shahri tashkil etildi. Yōrō Takeda shahri va Hirohata, Kamitado, Ikebe, Kasago, Kobata, Tado, Hiyoshi va Ayhara qishloqlari bilan birlashib, 1954-yilda Yōrō shahrini tashkil qilgan. 2004-yilda Ogaki shahriga qoʻshilish boʻyicha referendum magʻlubiyatga uchradi.

## Taʼlim tizimi
Yōrōda shahar hokimiyati tomonidan boshqariladigan toʻrtta davlat boshlangʻich maktabi hamda ikkita davlat oʻrta maktabi shuningdek, Gifu prefekturasi taʼlim kengashi tomonidan boshqariladigan bitta davlat yuqori maktabi ham faoliyat yuritadi.

## Transport

### Temir yoʻl

*  Yorō temir yoʻli Yoro liniyasi
** Yōrō — Mino-Takada — Karasue

### Magistral yoʻl

*  Meishin tezkor yoʻli
* Tokay-Kanjo tezkor yoʻli
* Milliy yoʻnalish 258

## Qardosh shahar munosabatlari

*  — Bad Soden, Hessen, Germaniya, 2004-yil fevraldan buyon

## Mahalliy diqqatga sazovor joylar

* Yōrō togʻi
* Yōrō sharsharasi
* Kikusui-Sen issiq bulogʻi
* Yōrō ibodatxonasi
* Tokai tabiat yodgorligi

### Mahalliy afsonalar

* Mahalliy yogʻoch kesuvchi yigit sake oqadigan ariqni topadi. Qovoq idishini ichimlik bilan to‘ldirib, otasiga uni olib boradi. Suyuqlikni ichishi bilanoq otasi yoshara boshlaydi va sochlarini oqarib qora rangga kiradi. Nara imperatori Gensho suyuqlikni sinab koʻrish uchun Yōrōga tashrif buyurdi va bu ichimlik uni yoshartiradi.
* Fukugen-ji ibodatxonasi hududida soch oʻstiruvchi xurmo daraxti bor, chunki qotillik qurboni daraxt tagiga dafn etilgan deb ishonilinadi.
## Galereya

Fayl:De gehoorzame zoon van Yôrô, een verhaal uit de Tien morale lessen-Rijksmuseum RP-P-1958-442.jpeg|Yōrō sanʼati naʼmunalari
Fayl:De Yôrô waterval-Rijksmuseum RP-P-1976-231.jpeg|Yōrō sharsharasi
Fayl:Haiden, Yōrō Shrine in Gifu pref Japan.jpg|Haiden ibodatxonasi
Fayl:Karatani Bridge 20210905.jpg|Karatani koʻprigi
Fayl:Yoro Tomatei ryokan ac.jpg|Yoro Tomatei ryokan 


## Manbalar

## Havolalar

* Yoro official website 
* „Color Yoro World“ by Steven Kenworthy